REGULAMENTUL (UE) NR. 41/2010 AL COMISIEI
din 18 ianuarie 2010
de corectare a versiunilor în limbile franceză, letonă și poloneză ale Regulamentului (CE) nr. 546/2003 privind anumite comunicări de date referitoare la aplicarea Regulamentelor (CEE) nr. 2771/75, (CEE) nr. 2777/75 și (CEE) nr. 2783/75 ale Consiliului în sectorul ouălor și păsărilor de curte
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 192 coroborat cu articolul 4,
având în vedere Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și lactalbuminei (2), în special articolul 10,
întrucât:
(1)
La 15 iunie 2009, Comisia a adoptat Regulamentul (CE) nr. 504/2009 (3) de modificare a Regulamentului (CE) nr. 546/2003 (4). În versiunile în limbile franceză, letonă și poloneză ale regulamentului menționat, termenul „hale la sol” a fost tradus incorect și, prin urmare, este necesară corectarea celor trei versiuni lingvistice. Celelalte versiuni lingvistice nu sunt afectate.
(2)
Prin urmare, este necesară corectarea în consecință a Regulamentului (CE) nr. 546/2003 astfel cum este modificat de Regulamentul (CE) nr. 504/2009.
(3)
Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Prezentul regulament de corectare vizează numai versiunile în limbile franceză, letonă și poloneză.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 ianuarie 2010.